open-index/open-wikipedia-markdown huggingface dataset:
Pieter Naudé

**Pieter Daniël Naudé** (11 Junie 1968 - 27 April 2025) was 'n Afrikaanse sanger. Sy selfgetitelde debuutalbum, *Pieter Naudé*, is in 2006 deur Select-musiek uitgegee.

Naudé is op 11 Junie 1968 in Namibië gebore. Hy matrikuleer is 1986 aan die Hoërskool Windhoek. In 1995 trou hy met Ester. Saam het hulle twee dogters, Danelle en Sunita.

Sy suster, Juanita du Plessis, is ook 'n sanger in eie reg.

## Diskografie 
* 2006: *Mooiste meisie*
* 2008: *Wag vir jou*
* *Pieter Naudé*

## Verwysings 
## Sien ook 
* Lys van Suid-Afrikaanse musikale kunstenaars

## Eksterne skakels 
* Pieter Naudé se amptelike webtuiste  
*
Vlag van Haïti

Die **nasionale vlag van Haïti** is op 29 Maart 1987 amptelik in gebruik geneem. Die vlag vertoon twee ewe wye horisontale bane in blou (bo) en rooi (onder) met die landswapen van Haïti in ’n wit vierkant reg in die middel van die vlag.

## Ontwerp 
duimnael|links|Wapen van Haïti
Die Haïtane het tydens hul onafhanklikheidstryd gebruik gemaak van die Franse vlag maar in 1804 het hulle die wit baan verwyder, waardeur die blou en wit vlag ontstaan het. Die vlag is enkele kere aangepas en die huidige vlag is sedert 17 Februarie 1986 in gebruik. Tydens die Olimpiese Somerspele 1936 is toevallig opgemerk dat die vlag van Haïti dieselfde as die vlag van Liechtenstein was. Liechtenstein het daarna ’n kroon tot hulle vlag bygevoeg.

### Kleure 
Die kleurskema word hieronder gelys:

## Ander vlae 

Lêer:Flag of Haiti (1791-1789).svg|  Vlag van Haïti, 1791
Lêer:Flag of Haiti (1803-1804).svg|  Vlag van Haïti, 1803
Lêer:Flag of Haiti 1964 (civil).svg|  Vlag van Haïti, 1805
Lêer:Flag of Haiti 1806.svg|  Vlag van Haïti, 1806
Lêer:Flag of Kingdom of Haiti.svg|  Vlag van die Haïtaanse Koninkryk, 1811 tot 1820
Lêer:Flag of Spanish Haiti.svg|  Vlag van Spaans-Haïti, 1822
Lêer:Flag of Haiti (1849–1859).svg|  Vlag van Haïti onder Faustin Soulouque, 1849 tot 1859
Lêer:Flag of Haiti (civil).svg|  Vlag van Haïti, 1807 tot 1964
Lêer:Flag of Haiti (1964-1986).svg|   Vlag van Haïti, 1964 tot 1986
Lêer:Flag of Haiti 1964 (civil).svg|   Vlag van Haïti, 1964 tot 1986

## Sien ook 
* Liberté, égalité, fraternité

## Verwysings 
## Eksterne skakels 
*  Haïti by *Flags of the World*.
*
Gila Gamliel

**Gila Gamliel**, Hebreeus: גילה גמליאל , (gebore 24 Februarie 1974 in Gedera) is 'n Israelse politikus wat aan die politieke party Likoed behoort. 

Van 2003 tot 2006 was sy 'n lid van die Knesset gewees, die volksverteenwoordiging van Israel. Sedert 2009 is sy weer 'n lid van die Knesset. Van 2005 tot 2006 was sy adjunk-minister vir landbou en platteland in die Sharon II-kabinet gewees. Van 2009 tot 2013 was sy weer adjunk-minister gewees, hierdie keer vir jeugdiges, studente en vroue in die Netanyahu II-kabinet. Van 2015 tot 2020 was sy minister van Ouere in die Netanyahu IV-kabinet (in Augustus 2015 verander in minister van Sosiale Gelykheid) gewees. Van 2020 tot 2021 was sy minister van Omgewingsbeskerming in die Netanyahu-Gantz-kabinet. Sedert 2023 is sy minister van Inligtings in die Netanyahu VI-kabinet.

Gamliel het Midde-Oosterse geskiedenis en filosofie aan die Ben-Gurion Universiteit van die Negev studeer en was die voorsitter van die studenteraad gewees. Later het sy ook in die regte gestudeer aan die Ono Academic College en die Bar-Ilan Universiteit.

Gila Gamliel is vir die tweede keer getroud en woon in Tel Aviv.

## Eksterne skakels 
* Gila Gamliel, webwerf van die Knesset.
*  Gila Gamliel, MK. Minister for Social Equality (Likud), lewensloop op die webwerf van die Israelse Ministerie van Buitelandse Sake.
God Save the King

duimnael|Toonsetting van die lied.
duimnael|Instrumentale weergawe van God Save the King/Queen.
thumb|200px|Charles III is die monarg van die Statebond.
duimnael|God Save the King/Queen is die koninklike volkslied in die hele Statebond:

**God Save the King** of **God Save the Queen** (Afrikaans: *God beskerm die koning(in)*) is 'n volkslied wat in 'n aantal Britse Statebondslande in gebruik is. Die lied is die nasionale volkslied van die Verenigde Koninkryk en Nieu-Seeland, asook die koninklike volkslied in die volgende lande: Antigua en Barbuda, Australië, Bahamas, Belize, Kanada, Grenada, Jamaika, Papoea-Nieu-Guinee, Salomonseilande, St. Kitts en Nevis, St. Lucia, St. Vincent en die Grenadine, Tuvalu, in die oorsese gebiede Anguilla, Bermuda, Brits-Antarktiese Gebied, Britse Indiese Oseaangebied, Britse Maagde-eilande, Falkland-eilande, Gibraltar, Kaaimanseilande, Montserrat, Pitcairneilande, Sint Helena, Ascension en Tristan da Cunha, Suid-Georgië en die Suidelike Sandwicheilande, Turks- en Caicos-eilande en in die kroongebiede Guernsey, Jersey en die Eiland Man.

Die laaste drie van die voormalige ses verse is nie meer in gebruik nie:

As die monarg 'n koningin is, word die volgende woorde vervang King/Queen, he/she, him/her, his/her en die laaste twee verse verander in:

: *Rebellious Scots to crush.*
: *God save the Queen!*

## Eksterne skakels 
*  
*  
*
Kolomenskoje

**Kolomenskoje** (Russies: Коломенское) is ’n voormalige keiserlike landgoed ’n paar kilometer suidoos van Moskou, op die antieke pad na die dorp Kolomna (vandaar die naam). Die skilderagtige landskap aan die oewers van die Moskwa-rivier het in die 1960's deel van Moskou geword.

## Hemelvaartskerk 
Kolomenskoje word vir die eerste keer in 1339 in die testament van Iwan Kalita genoem. Mettertyd is die dorpie ontwikkel tot ’n gunsteling-landgoed van die grootprinse van Moskowië. Die oudste gebou wat nog staan, is die Hemelvaartkerk (1532), wat met wit stene gebou is om die langverwagte geboorte van ’n troonerfgenaam, die toekomstige Iwan die Verskriklike, te vier. Die tentdak is ’n wegbreek van die Bisantynse argitektuur. Dit is sedert 1994 op die Unesco-wêrelderfenislys.

## Groot Paleis en ander geboue 
duimnael|links|250px|Die houtpaleis in die 18de eeu.
Aan die ander kant van die kloof vanaf Kolomenskoje kan die Kerk van Johannes die Doper met sy vyf tentdakke uit 1547 gesien word. Die ontstaan van die kerk is onseker, maar sy argitektuur verteenwoordig ’n oorgangsfase tussen Kolomenskoje se Hemelvaartskerk en die Sint Basilius-katedraal in Moskou.

Tsaar Aleksei van Rusland het al die houtgeboue in Kolomenskoje laat afbreek en dit vervang met ’n nuwe houtpaleis, wat bekend is vir sy feëryke dak. Die toekomstige keiserin van Rusland, Elisabeth, is in 1709 daar gebore. Nadat die Russiese hoofstad na Sint Petersburg geskuif het, het die paleis vervalle geraak en Katharina die Grote het geweier om daar te bly wanneer sy in Moskou was. Sy het die paleis in 1768 laat afbreek, maar gelukkig het ’n houtmodel daarvan oorgebly en dit word herbou.

Tydens die bestaan van die Sowjetunie is ou houtgeboue van die Verre-Noorde en ander gebiede na Kolomenskoje geskuif. Sommige daarvan dateer uit die 17de eeu.
duimnael|600px|geen|Panorama van Kolomenskoje, 18de eeu (waterverfskildery deur Soechof).

## Eksterne skakels 
* Foto
* Kolomenskoje  
* 20px|linksHierdie artikel is in sy geheel of gedeeltelik vanuit die Engelse Wikipedia-artikel vertaal
Sepp Blatter

[duimnael|links|Hoofsekretaris Sepp Blatter en president [João Havelange in April 1982, net voor die FIFA Sokker-Wêreldbekertoernooi in 1982]]
**Joseph "Sepp" Blatter** (gebore op 10 Maart 1936 in Visp, Valais, Switserland) is 'n Switserse voormalige sportbestuurder. Hy het vanaf 8 Junie 1998 tot 26 Februarie 2016 as agste president van die FIFA-wêreldsokkerbond gedien.

Blatter is in Visp in Switserland gebore en het aan die Universiteit van Lausanne studeer. Op 8 Junie 1998 is hy as FIFA se agste president verkies en volg die vorige president, die Brasiliaanse João Havelange, in die posisie op. Hy is daarna in 2002, 2007, 2011 en 2015 herverkies. Dae na sy verkiesing kondig hy op 2 Junie 2015 sy bedanking, weens korrupsie-beskuldigings teen hom, aan. Op 8 Oktober 2015 is hy saam met ander hooggeplaaste FIFA-amptenare (hangende 'n ondersoek) geskors en op 21 Desember 2015 uit FIFA verban.

## Verwysings 
## Eksterne skakels 
*  Blatter op die FIFA-webwerf
Inkomstestaat

'n **Inkomstestaat**, ook bekend as 'n *staat van omvattende inkomste*, vorm deel van 'n entiteit se finansiële state. Hierdie staat toon hoe 'n entiteit se omset / verkope omgeskakel word na netto inkomste.

## Nut en beperkings 
Inkomstestate behoort die historiese finansiële prestasie van 'n entiteit vir 'n gegewe tydperk aan te toon. Dit kan gebruik word om die toekomstige prestasie te voorspel en om 'n entiteit se potensiaal om kontant te genereer te bepaal.

Daar is egter verskeie beperkings tot die inligting op 'n inkomstestaat:
* Daar mag items wees wat relevant is, maar kan nie betroubaar gemeet word nie (bv. intern gegenereerde klandisiewaarde).
* Sommige items is afhanklik van rekeningkundige metodes (bv. die gebruik van EIEU of gemiddelde koste vir voorraad).
* Sommige items is afhanklik van oordeel en skattings (bv. depresiasie).

## Formaat 
'n Inkomstestaat het tipies 'n kolom vir die huidige finansiële tydperk (jaar) sowel as een of meer kolomme vir vergelykende syfers. Waar die inkomstestaat deel uitmaak van bestuurstate, sal daar tipies ook aparte kolomme wees vir die huidige en vergelykende maande sowel as huidige en vergelykende jare.

Daar is twee algemene formate waarvolgens 'n Inkomstestaat opgestel kan word:
* Indeling van uitgawes volgens aard
* Indeling van uitgawes volgens funksie

## Komponente 
Ingevolge IFRS, kan 'n "Staat van omvattende inkomste" tipies uit die volgende komponente bestaan (van bo na onder):
* Wins en verliesgedeelte
** Omset
** Koste van Verkope
** Bruto wins
** Ander inkomste
** Verspreidingskoste
** Administratiewe uitgawes
** Ander uitgawes
** Finansieringskoste
** Netto wins voor belasting
** Belastinguitgawe
** Netto wins na belasting
* Staat van ander omvattende inkomste
** Herwaardasiesurplus/tekort (ens.)
** Totaal omvattende inkomste
Rote Armee Fraktion

[duimnael|regs|250px|Die RAF-kenteken: 'n [rooi ster en 'n Duits-vervaardigde submasjiengeweer (*Heckler & Koch MP5*)]]
Die **Rote Armee Fraktion** ("Rooi Leër Faksie", kort **RAF**), aanvanklik deur sommige media ook "Baader-Meinhof-bende" of "Baader-Meinhof-groep" genoem, was 'n linkse terreurgroep wat tussen 1970 en 1998 in Duitsland aktief was. Dit is deur Andreas Baader, Gudrun Ensslin, Horst Mahler, Ulrike Meinhof en ander lede gestig.

Die RAF het ditself as kommunistiese, anti-imperialistiese stedelike guerilla-organisasie volgens die Suid-Amerikaanse voorbeeld van die Tupamaros in Uruguay beskou. Die RAF was verantwoordelik vir 34 moorde, talle bankrooftogte en bomaanslae. In 1998 het hulle 'n persverklaring uitgereik waarin hulle hul selfontbinding aangekondig het. Tot daardie tydstip het ook 27 lede en simpatisante van die RAF hul lewens as gevolg van polisie-optrede, selfmoord, hongerstaking of siekte verloor. 

## Lys van RAF aanvalle 
## Verwysings 
## Verdere leeswerk 
* 
* 
* 
*  – also Panther edition 1978, 
* 
* 
* 
* 
* 
* 
* 
*  – Usselmann sees Richter's large cycle of gray paintings as a work of mourning.
*  – also 
* 
* 
*
UEFA

Die **Unie van Europese Voetbal-assosiasies** (afgekort UEFA vir *Union of European Football Associations* in Engels; Frans: *Union des Associations Européennes de Football*; Duits: *Vereinigung Europäischer Fußballverbände*) is die beheerliggaam vir sokker tussen Europese sokkerspanne. UEFA is een van die ses kontinentale organisasies van FIFA.

UEFA is op 15 Junie 1954 in Basel, Switserland, gestig. Die organisasie se hoofkwartier is tot en met 1959 in Parys gehuisves, waarna dit na Bern skuif. Sedert 1995 is die UEFA in Nyon, Switserland, gesetel. Die amptelike tale is Duits, Engels en Frans en sedert 2016 is Aleksander Čeferin die president van die UEFA.

Van al die kontinentale organisasies is UEFA die sterkste in terme van geld en invloed. Byna alle top-sokkerspelers ter wêreld speel in een of ander Europese kompetisie vanweë die hoë salarisse wat die ryk sokkerlande soos Duitsland, Engeland, Italië en Spanje betaal.

Baie van die sterker sokkerlande is ook in Europa geleë. Van die 32 spanne wat aan die FIFA Sokker-Wêreldbekertoernooi in 2014 deelgeneem het, kom 13 uit Europa.

## Lidlande 
duimnael|links|Kaart van die verskillende sokkerbonde, lidlande van UEFA in blou
duimnael|links|Kaart van die lidlande:

## Voorsitters 
duimnael|upright|Die huidige voorsitter, Aleksander Čeferin
UEFA se voorsitters sedert 1954:

 = neem voorlopig waar.

Die voorsitters van UEFA tree ook op as die ondervoorsitters van FIFA.

## Erevoorsitter 
duimnael|upright|Die huidige erevoorsitter, Lennart Johansson

## Hoofuitvoerendebeamptes 
duimnael|upright|Die huidige hoofuitvoerendebeampte, Gianni Infantino
UEFA se hoofuitvoerendebeamptes sedert 1954:

 = neem voorlopig waar.

## Toernooie 
UEFA organiseer van die belangrikste sokkerbekertoernooie ter wêreld. Die *Champions League* is die grootste sporttoernooi vir klubs ter wêreld. Na die FIFA Sokker-Wêreldbeker en die Olimpiese Somerspele is die Europabeker die grootste sporttoernooi vir nasionale spanne in die wêreld.

### Klubtoernooie 
* UEFA Champions League
* UEFA Europa League
* UEFA Bekerwenner-beker (tot 1999)
* UEFA Intertoto-beker (tot 2009)

### Toernooie vir nasionale spanne 
* UEFA Europa-beker
* Sokker-Wêreldbeker se Europese kwalifisering

## Sien ook 
* Europese Krieketraad
* Rugby Europa

## Eksterne skakels 
*        UEFA se tuisblad
Orlandostadion

duimnael|regs|250px|Die Orlando-stadion van buite gesien.

**Orlandostadion** is 'n meerdoelige stadion in Soweto, 'n voorstad van Johannesburg, Suid-Afrika. Dit bied sitplek aan sowat 40&nbsp;000 toeskouers. Die stadion word meestal vir sokkerwedstryde gebruik en is die tuisveld van Orlando Pirates. Die stadion is oorspronklik in 1959 teen 'n koste van £37&nbsp;500 gebou, maar het toe slegs sitplek aan 24&nbsp;000 toeskouers gebied.

## Sokker-Wêreldbekertoernooi 
Orlandostadion het as oefenveld vir spanne by die FIFA Sokker-Wêreldbekertoernooi in 2010 gedien nadat dit oorgebou en op 22 November 2008 heropen is.

Naas die oefenwedstryde het die openingseremonie op 10 Junie 2010 hier plaasgevind met 'n konsertskouspel waartydens onder andere internasionale musieksterre opgetree het.

## Super 14-rugby 
Op 21 Mei 2010 is die stadion vir 'n Super 14 halfeindrondte ingespan omrede die Bulls se tuisveld, Loftus Versfeld, reeds aan FIFA oorhandig is ter voorbereiding vir die FIFA Sokker-Wêreldbekertoernooi in 2010.

Die Super 14-eindstryd het ook op 30 Mei 2010 hier tussen die Bulls en Stormers plaasgevind, tot groot vermaak van Orlando se inwoners, wat die instromende rugbytoeskouers getrakteer het op enigiets van braaivleis tot yskoue bier.

## Sien ook 
* Lys van stadions in Suid-Afrika

## Verwysings 
## Eksterne skakels 
* Die stadion se geskiedenis
Benni McCarthy

**Benedict Saul McCarthy** (gebore op 12 November 1977 in Kaapstad), bynaam **Benni McCarthy**, is 'n professionele Suid-Afrikaanse sokkerafrigter en voormalige sokkerspeler. Hy het as aanvaller vir verskeie sokkerklubs en die Suid-Afrikaanse nasionale sokkerspan gespeel. McCarthy het ook vir twee seisoene onder kontrak by AFC Ajax gespeel.

McCarthy is nie vir die finale span van 23 spelers wat op 1 Junie 2010 aangekondig is vir die 2010 Wêreldbeker-groep gekies nie omdat hy na bewering oorgewig en nie fiks was nie. Later is beweer dat hy vroue in sy hotelkamer in Sandton getrakteer het en dat die afrigter, Carlos Parreira, besluit het om hom uit die span te laat.

## Statistiek 
## Verwysings
Suid-Afrikaanse nasionale sokkerspan

Die **Suid-Afrikaanse nasionale sokkerspan** of **Bafana Bafana** is Suid-Afrika se nasionale sokkerspan vir mans. Die span word deur die Suid-Afrikaanse Sokkervereniging bestuur. Hulle keer in 1992 tot die wêreldarena terug nadat hulle vir jare deur FIFA verban was. Die vroue-sokkerspan se bynaam is die Banyana-Banyana.

duimnael|links|Bafana Bafana tydens 'n opwarmingswedstryd in 2008
Die span het die 19de FIFA Sokker-Wêreldbekertoernooi in Junie 2010 aanbied nadat hulle die Konfederasiebeker suksesvol in 2009 aangebied het. Hiermee is hulle is die eerste Afrika-land wat geleentheid gegun is om die Wêreldbekertoernooi aan te bied. Bafana Bafana is egter in die groepfase uitgeskakel.

Die span behaal in Augustus 1996 die 16de plek op die FIFA-wêreldranglys, die hoogste posisie wat hulle beklee het. In Desember 1992 bereik hulle hul laagste plek met die 124de posisie op die wêreldranglys.

Die span word tans deur Hugo Broos afgerig.

## Deelname aan die FIFA-Wêreldbeker 
Suid-Afrika was tussen 1966–1974 uitgesluit van deelname. Tussen 1978 en 1990 was Suid-Afrika nie 'n FIFA-lid nie. In 1992 speel Suid-Afrika sy eerste Wêreldbeker kwalifikasie-wedstryd.

## Deelname aan die Konfederasiebeker 
## Deelname aan die Afrikabeker 
## Deelname aan die Afrika-kampioenskappe van Nasies 
## Deelname aan die COSAFA-beker 
Suid-Afrika is een van die lande wat aan die COSAFA-beker deelneem.

: * Deelname deur 'n B-elftal (bestaande uit tweede divisiespelers).

## Top-spelers 
### Meeste wedstryde 
### Meeste doelskoppe 
## Bekende (oud-)spelers 
* Benni McCarthy
* John Moshoeu
* Bernard Parker
* Steven Pienaar
* Lucas Radebe
* Hans Vonk

## Verwysings 
## Eksterne skakels 
*  Amptelike webwerf
Christuskerk, Windhoek

duimnael|Die Christuskerk in Windhoek

Die Evangelies-Lutherse **Christuskirche** in Windhoek, Namibië, is op inisiatief van pastoor Wilhelm Anz in April 1896 beplan, deur die argitek Gottlieb Redecker ontwerp en tussen 1907 en 1910 opgerig. Die inwyding het op 16 Oktober 1910 plaasgevind. Die kerk is tans een van die bekendste bakens in die Namibiese hoofstad.

## Geskiedenis en argitektuur 
Die kerk is in die Neoromaanse styl met Art Nouveau-elemente ontwerp en op 'n helling in Sentraal-Windhoek, die historiese middestad, opgerig. Ná die einde van die oorloë tussen die Duitse koloniale magte en die Nama's, Herero's en Ovambo's is die kerk in 1910 as Vredeskerk ingewy.

Die kerktoring met 'n hoogte van 42 meter is net soos die res van die kerkgebou van kwartssandsteen gebou. Die enigste uitsonderings is die portaal en die altaar waarvoor Carrara-marmer gebruik is. Die sandsteen is die enigste inheemse boumateriaal wat deur die Guche-Ganus-plaas sowat 30 kilometer buite Windhoek verskaf is. Die gebrandskilderde vensters in die altaarruimte is in Neurenberg, Duitsland vervaardig en deur keiser Wilhelm II aan die gemeente geskenk. Die kerkorrel is in Ludwigsburg naby Stuttgart gebou. Die Christuskerk se drie klokke is deur Franz Schilling in die klokkegietery te Apolda, Thüringen, gegiet. Dr. Seitz het die altaarskildery in 1914 geskenk: 'n nabeelding van Rubens se Opwekking van Lasarus deur Clara Berkowski van Berlyn.

## Fotogalery 
### Aktueel 

Lêer:Christuskirche Windhoek 02.jpg|Suidelike aansig
Lêer:Christuskirche alter.jpg|Altaar binne die kerk
Lêer:Parlamentsgärten, Windhoek.jpg|Die Christuskerk soos vanaf die Tintenpalast gesoen
Lêer:Christuskirche NeuesDenkmal Windhoek.jpg|Sam Nujoma-standbeeld in die voorgrond (historiese plek van die ruiterstandbeeld), 2014

### Histories 

Lêer:Windhoek Christuskirche Reiterdenkmal.jpg|Ruitermonument in die voorgrond, 2004
Lêer:Windhuk Christuskirche 1910.jpg|Aansig omstreeks 1910

## Verwysings 
## Eksterne skakels 
*  Christuskirche by *structurae*
Orlando Pirates FC

duimnael|regs|250px|Orlando Pirates se openingspan in 2009.
duimnael|regs|250px|'n Paar van Pirates se ondersteuners.

**Orlando Pirates** is 'n Suid-Afrikaanse sokkerklub in Johannesburg. Die klub word in 1937 in Orlando, Soweto gestig maar skuif later na Parktown. Hulle tuisveld is die Orlandostadion. *The Bucs* (hulle bynaam) het reeds baie kompetisies gewen, bv. agt keer die nasionale titel van Suid-Afrika (waarby vier keer vir die NPSL) en in 1995 (as eerste Suid-Afrikaanse span) die CAF Kampioene-liga.

Die naam 'Pirates' is ontleen van die 1940-film "The Sea Hawk" waarin *Errol Flynn* speel.

*Pirates* ondervind strawwe mededinging van die ander spanne uit Soweto, soos Kaizer Chiefs. Die Soweto Derby tussen dié twee spanne is een van die bekendste derbies in Afrika.

## Erelys 
* **Kampioen van Suid-Afrika (9)**
: 1970/71, 1972/73, 1974/75, 1975/76, 1993/94, 2000/01, 2002/03, 2010/11, 2011/12
: (naaswenner (9): 1999/00, 2004/05, 2005/06, 2008/09, 2017/18, 2018/19, 2022/23, 2023/24, 2024/25)
* **Suid-Afrikaanse Beker (10)**
: 1973, 1974, 1975, 1980, 1988, 1996, 2011, 2014, 2023, 2024
: (naaswenner (10): 1971, 1976, 1977, 1981, 1984, 1998, 2006, 2016, 2017, 2025)
* **CAF Kampioene-liga (1)**
: 1995
* **CAF Superbeker**
: 1995

## Verwysings 
## Eksterne skakels 
* Orlando Pirates se amptelike webtuiste
Vlag van Honduras

Die **nasionale vlag van Honduras** is op 9 Januarie 1866 amptelik in gebruik geneem. Die vlag vertoon drie ewe wye horisontale bane in (van bo na onder) blou, wit en blou met vyf blou vyfpuntige sterre in die wit baan.

## Simboliek 
duimnael|links|Wapperende vlag van Honduras
Honduras het van 1823 tot die burgeroorlog van 1838–1840 deel uitgemaak van die Verenigde State van Sentraal-Amerika, wat van 1825 bekend gestaan het as die Federale Republiek van Sentraal-Amerika. Net soos Costa Rica, El Salvador, Guatemala en Nicaragua het Honduras sy vlag gebaseer op die vlag van die Federale Republiek van Sentraal-Amerika.

Die twee blou bane stel die Stille- en Atlantiese Oseane voor waartussen Honduras lê. Die wit baan stel die land tussen die oseane voor en die vyf sterre simboliseer die vyf lande wat ontstaan het uit die Federale Republiek van Sentraal-Amerika.

Die huidige vorm en kleurvasstelling van die vlag is eers op 18 Januarie 1949 vasgelê. Tot hierdie datum was daar verskeie alternatiewe vlae waarin die sterre in ander pantone gerangskik is of waar die kleur van die sterre geel in plaas van blou was.

## Ontwerp 
Die drie horisontale bane is elk ewe hoog en neem dus een derde van die vlag in beslag. Die blou in die boonste en onderste bane word amptelik beskryf as *azul turquesa* (donker blou).

Die vyf vyfpuntige sterre is in ’n X-patroon waarvan die middelste ster presies in die middel van die vlag is. Die middel van die twee linkerste sterre is een derde van die vlagpaalkant af en die middel van die twee regterste sterre is een derde van die wapperkant van die vlag af. Aangesien dit nie waarskynlik is dat die vlag van 1851 in ’n kort tyd wyd aanvaar is nie, is die ou vlag waarskynlik gebruik tot 16 Februarie 1866 toe die eerste egte Honduraanse vlag aanvaar is.

Daar is geen duidelikheid oor hoe die vlag van 1866 presies daar uitgesien het. Dit is wel duidelik dat die vlag, net soos sy voorgangers, uit drie horisontale bane in blou, wit en blou bestaan het en dat daar vyf blou sterre in die wit baan was. Volgens sommige bronne was die posisie dieselfde as die huidige vlag, maar na benede gepunt; ander bronne stel dit dat die sterre in ’n halfsirkel verskyn het. Die oorlogsvaandel het die toenmalige Honduraanse wapen vertoon met vyf sterre daaronder.

In 1895 het aan die lig gekom dat Honduras saam met Nicaragua en El Salvador die Republiek van Sentraal-Amerika sou stig; weer ’n poging om die Sentraal-Amerikaanse state te verenig. Aangesien die vlag van die Republiek goue sterre bevat het, is die Honduraanse vlag dikwels met goue sterre uitgebeeld sonder dat daar wetlike voorskrifte daarvoor was.

In 1933 is die ontwerpbesonderhede van die vlag effens aangepas; dieselfde het in 1949 gebeur en sedertdien is daar nog nie weer aan die vlag verander nie.

## Sien ook 
## Verwysings 
## Eksterne skakels 
*  Honduras by *Flags of the World*.
*
Vlag van Jamaika

Die **nasionale vlag van Jamaika** is op 6 Augustus 1962 amptelik in gebruik geneem. Die vlag vertoon ’n geel Sint Joriskruis met die driehoeke aan die vlagpaal- en wapperkante in swart en die boonste en onderste driehoeke in groen.

## Simboliek 
Die vlag bestaan uit die kleure groen, goud en swart. Swart simboliseer die krag en kreatiwiteit van die Jamaikaanse volk, goud stel die sonlig en die natuurlike rykdomme van die land voor en die groen verteenwoordig die hoop vir ’n goeie toekoms asook die land se rykdomme. Die drie kleure simboliseer ook die meeste Jamaikaners se herkoms (Afrika) voor.

## Ontwerp 
Die huidige ontwerp van die vlag het ontstaan uit voorstelle wat deur die publiek ingestuur is. Dit is oorspronklik ontwerp met drie horisontale bane maar die gevoel was dat dit te na aan die Tanganjikaanse vlag was. Daar is uiteindelik ’n Sint Andrieskruis ingevoeg en die huidige vlag het sy vorm aangeneem.

## Ander vlae 

Lêer:First proposed flag of Jamaica.svg|  Eerste voorgestelde vlag vir Jamaika
Lêer:Proposed flag of Jamaica.svg|  Nog ’n voorstel vir die vlag van Jamaika
Lêer:Flag of Jamaica (1875–1906).svg|  Vlag van Jamaika, 1875 tot 1906
Lêer:Flag of the Governor of Jamaica (1875–1906).svg|  Goewerneursvlag van Jamaika, 1875 tot 1906
Lêer:Flag of Jamaica (1906–1957).svg|  Vlag van Jamaika, 1906 tot 1957
Lêer:Flag of the Governor of Jamaica (1906–1957).svg|  Goewerneursvlag van Jamaika, 1906 tot 1957
Lêer:Flag of Jamaica (1957–1962).svg|  Vlag van Jamaika, 1957 tot 1962
Lêer:Flag of the Governor of Jamaica (1957–1962).svg|  Goewerneursvlag van Jamaika, 1957 tot 1962
Lêer:Flag of Jamaica (1962).svg|  Vlag van Jamaika, 1962 (met klein wysiging aan die landswapen)
Lêer:Flag of the Governor of Jamaica (1962).svg|  Goewerneursvlag van Jamaika, 1962 (met klein wysiging aan die landswapen)
Lêer:Flag of the Governor-General of Jamaica.svg| Vlag van die Goewerneur-generaal van Jamaika
Lêer:Royal Standard of Jamaica (1966–2022).svg| Die standaard van Koning Charles III in Jamaika

## Sien ook 
## Eksterne skakels 
*  Jamaika by *Flags of the World*.
*
Jaroslawl

:*Vir ’n artikel oor die oblast met dieselfde naam, sien Jaroslawl-oblast.*

**Jaroslawl** (Russies: Ярославль) is ’n stad in Rusland sowat 250&nbsp;km noordoos van Moskou. Dit is die administratiewe hoofstad van Jaroslawl-oblast. Die historiese deel van die stad, ’n Unesco-wêrelderfenisgebied, is geleë by die samevloei van die Wolga- en die Kotorosl-rivier.

Die stad het ’n bevolking van 599&nbsp;169 (2013-sensus).

## Hoof-attraksies 
duimnael|links|200px|Die Katedraal van die Verheerliking van die Verlosser in Jaroslawl (1506–1516).
duimnael|links|200px|Die Sint Johannes die Doper-kerk (17de eeu).
Die oudste gebou in die stad is die Spaso-Preobrazjenski-katedraal (Katedraal van die Verheerliking van die Verlosser) wat in 1506–1516 gebou is op die fondament van die oorspronklike kerk uit 1216–1224.

In die 16de eeu is ’n steenmuur om die klooster gebou. Dit is dié klooster van waar ’n vrywilligerleër onder Koezma Minin en prins Dmitri Pozjarski in 1612 vertrek het om Moskou te bevry tydens die Tyd van Beroeringe. In 1787 is die klooster gesluit en omskep in wonings vir biskoppe en is kloostergeboue herbou.

Nog ou kerke dateer uit die 17de eeu en is gebou in die sogenaamde "Jaroslawl-styl" (rooi stene, met helder teëls buite). Die kerke van Sint Nikolaas Nadein en Elia die Profeet het van die indrukwekkendste muurskilderings van die Goue Ring van Rusland.

## Susterstede 
Jaroslawl het bande met:

## Eksterne skakels 
* Amptelike webwerf van die stad
* Maatskappyegids
*   Amptelike Unesco-bladsy
* Virtuele panoramas 
* Panoramas van Jaroslawl
* Hedendaagse argitektuur in Jaroslawl
* Foto's 

*20px|linksHierdie artikel is gedeeltelik uit die Engelse Wikipedia-artikel vertaal
Solowjetski-eilande

Die **Solowjetski-eilande** (Russies: Солове́цкие острова́, Соловки́) is in die Onegabaai van die Witsee in Rusland geleë. Die eilande word van van Archangelsk geadministreer as die **Solowjetski-distrik** en kan bereik word deur die Solofki-lughawe. Dit beslaan ’n gebied van 347&nbsp;km2 en het ’n bevolking van 968 (2002-sensus).

## Geografie 
duimnael|links|Die Solowjetski-klooster in 1915.
Die eilandgroep bestaan uit ses eilande wat saam bekend is as die Solofki:
* Bolsjoi Solowjetski – 246&nbsp;km².
* Anzerski (Anzer) – 47&nbsp;km².
* Bolsjaja Moeksalma – 17&nbsp;km².
* Malaja Moeksalma – 0,57&nbsp;km².
* Bolsjoi Zajatski – 1,25&nbsp;km².
* Mali Zajatski – 1,02&nbsp;km².

Die kus van die eilande is baie getand en bestaan uit graniet en gneis. Die eilande is heuwelagtig (die hoogste punt is 107&nbsp;m) en die meeste is bedek met woude, waarvan party moerasagtig is. Daar is verskeie mere wat deur kanale verbind is.

## Klooster 
duimnael|*Die Bombardement van die Solowjetski-klooster deur die Russiese Vloot tydens die Krimoorlog* (afdruk, 1868).
Die eilande was histories die tuiste van die bekende Russies-Ortodokse Solowjetski-kloosterkompleks. Dit is in die eerste helfte van die 15de eeu gestig deur twee monnike van die Kirillo-Belozerski-klooster. Teen die einde van die 16de eeu was dit een van die grootste grondbesitters en invloedrykste godsdienssentrums in Rusland.

Die klooster en kerke is tydens die bewind van Iwan die Verskriklike in steen opgerig. Met die skeuring in die Russiese Kerk het die monnike gehou by die ou geloof en die tsaar se verteenwoordigers verban. Dit het gelei tot die agt jaar lange beleg van die fort deur tsaar Aleksei.

## Arbeidskamp 
Ná die Russiese Rewolusie in 1917 het die eilande berug geraak as die terrein van die eerste Russiese strafkamp. Tot in 1921 is dit as 'n "aanhoudingskamp" geklassifiseer en in 1929 het dit ’n tronk geword. Tien jaar later, aan die vooraand van die Tweede Wêreldoorlog, is dit gesluit. Die Sowjet-regering het die strategiese belang van die eilande besef en teen die begin van die oorlog is 'n vlootbasis daar gevestig.

In 1974 het die eilande ’n historiese en argitektuurmuseum en ’n natuurlike reservaat van die Sowjetunie geword. In 1992 is hulle verklaar tot ’n Unesco-wêrelderfenisgebied. Vandag is die Solowjetski-eilande ’n groot toeriste-attraksie in die noorde van Rusland. ’n Mens kan hulle óf per skip van die dorp Kem of per vliegtuig van Archangelsk af bereik.

## Verwysings 
: *20px|links Hierdie artikel is in sy geheel of gedeeltelik vanuit die Engelse Wikipedia-artikel vertaal*
Vulkane van Kamtsjatka

Die **Vulkane van Kamtsjatka** (Russies: Вулканы Камчатки) is ’n groot groep vulkane op die Kamtsjatka-skiereiland in Oos-Rusland. Tans is 29 van hulle aktief, van die ander het tussen 1&nbsp;000 en 4&nbsp;000 jaar gelede uitgebars.

Die vulkane is ’n Unesco-wêrelderfenisgebied.

## ’n Lys van die vulkane van noord na suid 
* Sentrale reeks
** Lettoenoep, 1&nbsp;340&nbsp;m,
** Wojampolski, 1&nbsp;225&nbsp;m,
** Sewerni, 1&nbsp;936&nbsp;m,
** Snegowoi, 2&nbsp;169&nbsp;m,
** Ostri, 2&nbsp;552&nbsp;m,
** Spokoini, 2&nbsp;171&nbsp;m,
** Iktoenoep, 2&nbsp;300&nbsp;m,
** Snezjni, 2&nbsp;169&nbsp;m,
** Atlasowa of Nilgimelkin, 1&nbsp;764&nbsp;m,
** Beli, 2&nbsp;080&nbsp;m,
** Alngei, 1&nbsp;853&nbsp;m,
** Oeka, 1&nbsp;643&nbsp;m,
** Jelofski, 1&nbsp;381&nbsp;m,
** Sjisjel, 2&nbsp;525&nbsp;m,
** Mezjdoesopotsjni, 1&nbsp;641&nbsp;m,
** Titila, 1&nbsp;559&nbsp;m,
** Gorni-instituut, 2&nbsp;125&nbsp;m,
** Toezofski, 1&nbsp;533&nbsp;m,
** Leoetongei, 1&nbsp;333&nbsp;m,
** Sedankinski, 1&nbsp;241&nbsp;m,
** Fedotitsj, 965&nbsp;m,
** Kebenei, 1&nbsp;527&nbsp;m,
* Kljoetsjefskaja-groep
** Kljoetsjefskaja Sopka
* Awatsjinskaja-groep
** Aag
** Arik
** Korjakski
** Awatsjinski
** Kozelski
* Ksoedatsj
* Iljinski
* Kambalni

## Skakels
* 20px|linksHierdie artikel is in sy geheel of gedeeltelik vanuit die Engelse Wikipedia-artikel vertaal
Kizji

**Kizji** (Russies: Кижи) is ’n eiland in die Onegameer in die Republiek van Karelië in Rusland met ’n versameling houtgeboue. Dit is een van die gewildste toeriste-attraksies in Rusland en bevat die Kizji-pogost, ’n Unesco-wêrelderfenisgebied.

Die hele eiland is ’n museum van groot historiese belang met allerhande geboue soos kapelle, windmeulens, boothuise, saunas, huise en skure van hout. ’n Paar plaaslike boere en personeellede van die museum woon op die eiland.

Kizji is sowat 7&nbsp;km lank en 0,5&nbsp;km breed. Dit word omring deur 5&nbsp;000 ander eilande, die meeste baie klein, en kan bereik word met ’n skeerboot van Petrozawodsk, passasiersboot of helikopter. Daar is geen oornaggeriewe nie.

## Kizjimuseum 
Die Opelugmuseum Kizji is een van die oudstes in Rusland. Dit is in 1951 gestig en bevat tans altesaam 87 houtkonstruksies.

duimnael|240px|links|Kapel van die Aartsengel Migael.
duimnael|269px|’n Plaashuis.
Die bekendste groep geboue is die Kizji-pogost, ’n gebied binne ’n heining wat twee groot houtkerke en ’n kloktoring insluit (sien foto regs bo). Die juweel van die kompleks is die Kerk van die Verheerliking (ook bekend as die Somerkerk) met sy 22 koepels wat in 1714 gebou is. Dit is sowat 37&nbsp;m hoog en een van die hoogste houtgeboue ter wêreld. Die kleiner Kerk van die Voorbidding (ook bekend as die Winterkerk) met sy 10 koepels is in 1764 gebou. Die derde struktuur binne die *pogost* is die kloktoring, wat in 1874 gebou is.

Sedert 1951 het die Sowjetunie houtgeboue van verskeie dele van Karelië hierheen vervoer. Die bekendste hiervan is die 16de-eeuse Sint Lasarus-kerk van die Moerom-klooster wat een van die oudste houtkerke in Rusland is (uit die tweede helfte van die 14de eeu), verskeie kloktorings, meer as 20 plaashuise, meulens, skure en saunas.

Buiten die geboue bevat die museum meer as 41&nbsp;000 voorwerpe, wat wissel van gereedskap tot borde en meubels. Daar is sowat duisend ikone uit die 16de tot 19de eeu wat Rusland se enigste versameling "hemele" insluit. Daar is ook kerkitems soos kruise, vroeë manuskripte uit die 17de tot 19de eeu en duisende 20ste-eeuse foto's en tekeninge.

Die museum voer ’n groot reeks wetenskaplike studies uit oor die geskiedenis, argeologie, ekologie, natuur en ander terreine wat met die eiland verband hou. Dit is op Kizji en in Petrozawodsk gebaseer en het ’n webportaal asook ’n webkamera op die eiland. Dit publiseer ook die maandelikse koerant *Kizji*. In die somer is daar week lange opleidingskursusse op skool- en universiteitsvlak.

## Verwysings 
## Eksterne skakels 
* Amptelike webtuiste 
* Amptelike webtuiste 
* Foto's
* Kizji 
* Reisgids 
* Wêrelderfenis-webtuiste 
*   Amptelike Unesco-webblad

* 15px Hierdie artikel is vertaal uit die Engelse Wikipedia
Sichote-Alin

[300px|duimnael|Sichote-Alin is die tuiste van die [Amoer-luiperd, die grootste katspesie ter wêreld.]]

Die **Sichote-Alin** (Russies: Сихотэ́-Али́нь) is ’n bergreeks in Primorski- en Chabarofsk-krai in Rusland. Dit strek sowat 900&nbsp;km noordoos na die hawestad Wladiwostok aan die Stille Oseaan. Die hoogste bergspitse is Tordoki Jani (2&nbsp;077&nbsp;m), Ko (2&nbsp;003&nbsp;m) en Anik (1&nbsp;933&nbsp;m).

Sichote-Alin het een van die mees buitengewone gematigde klimaatstreke ter wêreld. Spesies eie aan die noordelike taiga soos die rendier en Oessoeri-bruinbeer leef hier saam met tropiese spesies soos die Amoer-luiperd, Siberiese tier en Asiatiese swartbeer. Die oudste boom in die streek is ’n 1&nbsp;000 jaar oue Japannese taksisboom.

In die 1910's en 1920's is Sichote-Alin deeglik verken deur Wladimir Arsenjef (1872–1930), wat sy avonture in verskeie boeke beskryf het, veral *Dersoe Oezala* (1923), waarvan in 1975 ’n fliek gemaak is.

Op 12 Februarie 1947 het een van die grootste meteoorneerstortings in die onlangse geskiedenis hier plaasgevind. Die vallende meteoor het in die lug ontplof en tonne stukke metaal het oor sowat 1,3&nbsp;km2 neergereën. Kraters is gevorm, waarvan die grootste 26 meter in deursnee is.

Sichote-Alin is in 2001 tot ’n Unesco-wêrelderfenisgebied verklaar weens sy belangrikheid vir die oorlewing van bedreigde spesies soos die Siberiese tier. Die erfenisgebied beslaan sowat 16&nbsp;319&nbsp;km2.

## Verwysings 
:  *20px|links Hierdie artikel is in sy geheel of gedeeltelik vanuit die Engelse Wikipedia-artikel vertaal*

## Eksterne skakels 
* Sichote-Alin-erfenisgebied
Garankuwa United

**Garankuwa United** is 'n Suid-Afrikaanse sokkerklub in Garankuwa naby Pretoria wat aan die Vodacom-liga deelneem. Hulle is na die derde-vlak van Suid-Afrikaanse sokker afgeskuif na hulle 2007/08 seisoen.

## Voormalige spelers 
*  Reason Chiloane - speel nou vir Orlando Pirates.
*  Thulasizwe Mbuyane - speel nou vir Orlando Pirates.

## Eksterne skakels 
* Vodacom-liga op kickoff.com
John Ajvide Lindqvist

**John Ajvide Lindqvist** (* 2 Desember 1968 in Stockholm-Blackeberg) is 'n Sweedse skrywer, illusionis en skerpskertser.

## Lewe 
Lindqvist is in die Stockholmse stadsdeel Blackeberg gebore en het ook daar grootgeword. Voordat hy met die skryf van gruwelromans begin het, het hy sy brood twaalf jaar lank as grapmaker en skerpskertser verdien.

Reeds met sy debuutroman oor 'n vampier-meisie, *Låt den rätte komma in* ("Laat die regte een binnekom"), wat hom in die vroeë 1980's in sy geboorteplek afspeel, het vir Lindqvist in 2004 die deurbraak gekom. Die roman het in elf lande verskyn, waaronder die Verenigde Koninkryk, Duitsland en die VSA. Sy tweede werk, die zombie-roman *Hanteringen av odöda* ("Die hantering van ondooies", 2005), is in agt lande gepubliseer.

Sy derde werk, *Pappersväggar* (2006), is 'n versameling novelles. Lindqvist se vierde en laaste werk tot dusver, *Människohamn*, is in die somer van 2008 vrygestel.

Naas romans het Lindqvist ook die draaiboeke vir die Sweedse uitsaaikorporasie SVT se dramareeks *Kommissionen* en groot dele van die televisiereeks *Reuter & Skoog* geskryf, net soos die draaiboek vir die verfilming van *Låt den rätte komma in* (internasionale Engelse titel: *Let the Right One In*). Ook Lindqvist se tweede boek, *Hanteringen av odöda*, is deur die rolprentmaatskappy *Tre Vänner*, wat die regte gekoop het, verfilm.

## Bibliografie 
* *Låt den rätte komma in* (2004)
* *Hanteringen av odöda* (2005)
* *Pappersväggar* (2006)
* *Tindalos*  (in 2007 as oudioboek op die webtuiste van die dagblad *Dagens Nyheters* vrygestel).
* *Människohamn* (2008)
* *Ansiktsburk av Erik Pettersson* (Filmkonst 121, 2009)
* *Lilla stjärna* (2010)
* *Låt de gamla drömmarna dö* (2011)
* *Tjärven* (uitsluitlik as e-boek en oudioboek beskikbaar, 2011)
* *The music of Bengt Karlsson, murderer* (novelle in die antologie *A book of horrors*, 2012)
* *Sulky och Bebbe regerar okej* (saam met Mia Ajvide, 2012)
* *Ett informellt samtal om den nuvarande situationen* (saam met Tomas Alfredson, 2013)
* *Come unto me* (novelle in die antologie *Fearie tales*, 2013)
* *Himmelstrand* (2014)
* *Speciella omständigheter* (novelle, 2014)
* *Rörelsen, den andra platsen* (2015)
* *Våran hud, vårat blod, våra ben* (2016)

## Pryse en toekennings 
* Die *Svenska Akademien* se Harry Martinsson-gedenkprys 2007 
* *Nöjesguidens pris* vir die beste lesing in die literêre jaar 2005 (prys gedeel met Fredrik Strage en Klas Östergren)
* Harry Martinsson-gedenkbeurs vir die literêre jaar 2007
* Die dagblad *Göteborgs-Posten* se literêre prys van 2008
* Literêre prys van die Selma Lagerlöf-stigting (literêre jaar 2008) 

## Eksterne skakels 
* *www.johnajvide.se* 

## Verwysings
Mbombela-stadion

duimnael|links|'n Sokkerwedstryd tussen Italië en Nieu-Seeland, 2010 FIFA Wêreldbeker.
**Mbombela-stadion** is 'n  43&nbsp;500-sitplek stadion en was een van die tien stadions wat tydens die FIFA Sokker-Wêreldbekertoernooi in 2010 vir wedstryde gebruik is. Dit is ses kilometers wes van Nelspruit in Mpumalanga, Suid-Afrika geleë.

Die stadion is na die stad vernoem, wie se amptelike naam deur die Suid-Afrikaanse regering in Oktober 2009 in Mbombela verander is. Maar FIFA se 2010 Wêreldbeker-sokkertoernooi-webwerf het na die stad as Nelspruit verwys.

Die stadion is die middelpunt van 'n voorgestelde wyer sportsgebied met atletiek en krieket sowel as ander sportsoorte.

Die R1&nbsp;050 miljoen se sportfasiliteite was gereed vir gebruik voor begin van die Wêreldbeker-sokkertoernooi in Junie 2010. Die stadion is moontlik gemaak deur befondsing van belastingbetalers.

## Rugby by die Stadion 
Die Pumas is die vernaamste rugbyhuurders. Hulle speel al hul Curriebeker-wedstryde by die stadion, terwyl die meeste Vodacombeker- wedstryde by die Puma-stadion gespeel word. 

Die stadion het sy eerste rugbywedstryd op 27 Augustus 2010 gehou. Die Pumas was gasheer vir die Blou Bulle in 'n 2010 Curriebeker-wedstryd. Pumas het met 22–21 gewen, terwyl hulle rustyd 10–11 agter was. 

Die Pumas het weer van die stadion gebruik gemaak toe hulle die Westelike Provinsie op 17 September 2010 ontvang het. Die Westelike Provinsie het die wedstryd met 62–10 gewen.

Die land se nasionale span, die Springbokke, het op 15 Junie 2013 hul eerste wedstryd in die stadion teen Skotland gespeel.

Suid-Afrika het Wallis op 21 Junie 2014 by die stadion in die tweede toets van Wallis se 2014 Suid-Afrikaanse toer ontvang. Die Springbokke het die wedstryd 31–30 gewen.

Die Bokke het op 20 Augustus 2016 in die stadion teen Argentinië te staan ​​gekom. Die Springbokke het met 30-23 gewen. 

Die eerste keer dat die All Blacks teen die Bokke in die Mbombela-stadion sou speel, was vir 26 September 2020 geskeduleer, maar die wedstryd is weens die COVID-19-pandemie gekanselleer. Die herskeduleerde wedstryd het op 6 Augustus 2022 plaasgevind, met Suid-Afrika wat 26-10 gewen het. 

## Wedstryde 
### FIFA Sokker-Wêreldbekertoernooi in 2010 
:*Hoofartikel: FIFA Sokker-Wêreldbekertoernooi in 2010*.

### Afrikanasiesbeker 2013 
:*Hoofartikel: Afrikanasiesbeker 2013*.

## Sien ook 
* Lys van stadions in Suid-Afrika

## Verwysings 
## Eksterne skakels 
* 360 grade uitsig 
* Mbombela-stadium op FIFA se webwerf
Royal Bafokeng-stadion

Die **Royal Bafokeng Sports Palace** is 'n rugby-, sokker- en atletiekstadion in Phokeng naby Rustenburg, Suid-Afrika. Die stadion word besit deur die Royal Bafokeng-nasie, vandaar die naam. Dit is in 2000 gebou en het groter bekendheid verwerf gedurende die FIFA Sokker-Wêreldbekertoernooi in 2010.

[duimnael|links|Die Royal Bafokeng-stadion tydens die [FIFA Sokker-Wêreldbekertoernooi in 2010]]
Dit is primêr as 'n sokkerstadion gebou, en was die eerste stadion in 'n tradisionele Afrikastad waarin die Nelson Mandela Sokkeruitdaging, die FIFA Konfederasiebeker en die FIFA Wêreldbeker gespeel is. Klein aanpassings is vir die FIFA Sokker-Wêreldbekertoernooi in 2010 aangebring en die kapasiteit is tot 40&nbsp;000 toeskouers verhoog. Vandag word die stadion vir gemeenskapsametrekke van die Bafokengstam ingespan, sowel as vir atletiekbyeenkomste. Die professionele sokkerspan Platinum Stars speel hul tuiswedstryde in die Premier Sokkerliga in hierdie stadion.

Die stadion is die enigste groot (40&nbsp;000+) stadion waar die Springbokke 'n 100% wenrekord geniet.

## Wedstryde 
### FIFA Sokker-Konfederasiebeker in 2009 
:*Hoofartikel: FIFA Sokker-Konfederasiebeker in 2009*.

### FIFA Sokker-Wêreldbekertoernooi in 2010 
:*Hoofartikel: FIFA Sokker-Wêreldbekertoernooi in 2010*.

### Afrikanasiesbeker 2013 
:*Hoofartikel: Afrikanasiesbeker 2013*.

## Sien ook 
* Lys van stadions in Suid-Afrika

## Verwysings 
## Eksterne skakels 
*  Amptelike webwerf
*  KaapstadMagazine.nl 
*  Stadion info op www.go2africa.com
Phokeng

**Phokeng** is 'n dorp in die Noordwesprovinsie van Suid-Afrika. Dit is die hoofstad van die Royal Bafokeng-nasie en is naby Rustenburg geleë.

## Etimologie 
Phokeng se naam is afgelei vanuit die Setswana woord vir dou, *Phoka*, daarom die *Plek van Dou*. Daar word geglo dat die gebied eers in laat 1600's bewoon is.

## Mense 
Die inwoners van Phokeng is deel van die Batswana-stam en hulle totem is 'n krokodil. Hulle verwys na mekaar as *kwena* of *mokwena* (wat krokodil beteken).

## Sport 
Die Royal Bafokeng-stadion is tydens die FIFA Sokker-Konfederasiebeker in 2009 en FIFA Sokker-Wêreldbekertoernooi in 2010 gebruik. Die Engelse nasionale sokkerspan was in Phokeng gesetel vir die duur van die toernooi.

## Sien ook 
* Lys van dorpe in Suid-Afrika

## Verwysings
Royal Bafokeng-nasie

Die **Royal Bafokeng-nasie** is die etniese tuisland van die Fokeng-mense (Sotho: *Bafokeng*, letterlik "mense van die dou" of "mense van die gras"), 'n Tswana-sprekende tradisionele gemeenskap in die Noordwes-provinsie van Suid-Afrika. Dié nasie se hoofstad is Phokeng en konings of leiers staan as Kgosi bekend. Tydens die FIFA Sokker-Wêreldbekertoernooi in 2010 het die Royal Bafokeng-nasie veral as eienaar van die Royal Bafokeng-stadion, waar ses wedstryde gespeel is, bekend geword.

## Konings van die Royal Bafokeng-nasie 
[duimnael|Die koning van die Royal Bafokeng-nasie, Kgosi Leruo Molotlegi (middel), saam met personeel van die [Verenigde State van Amerika|Amerikaanse ambassade van Pretoria, net voor die wedstryd tussen die nasionale sokkerspanne van die VSA en Ghana tydens die FIFA Sokker-Wêreldbekertoernooi in 2010 op 25 Junie 2010 in die Royal Bafokeng-stadion, Rustenburg, Suid-Afrika.]]
* 1834–1891: Kgosi Mokgatle
* 1891–1896: Kgosi Tumagole
* 1897–1938: Kgosi Molotlegi
* 1938–1956: Kgosi Manotshe Molotlegi
* 1956–1995: Kgosi Lebone Edward Molotlegi
* 1995–2000: Kgosi Mollwane Molotlegi
* 2000–hede: Kgosi Leruo Molotlegi

## Susterstede 
*  Prince George’s County, Maryland, Verenigde State

## Verwysings 
## Bronne 
*  News Release. (2002, 22 Oktober). *King of the Royal Bafokeng Nation in South Africa to Speak at Brown University*. Providence, R.I.: The Watson Institute for International Studies, Brown University
*  Cook, Sue. (2008, 15 Oktober). *The Royal Bafokeng Nation*. Royal Bafokeng Administration

## Eksterne skakels 
*  Die Royal Bafokeng-nasie se amptelike webwerf
Odi-stadion

**Odi-stadion** is 'n meerdoelige stadion in Mabopane, Suid-Afrika.  Die stadion word meestal vir sokkerwedstryde gebruik en is die tuisveld van die Garankuwa United-sokkerspan. Dit bied sitplek aan 60&nbsp;000 mense.

Odi-stadion is noord van Pretoria in Mabopane, binne die jurisdiksie van die Tshwane-metroraad geleë.

## Sien ook 
* Lys van stadions in Suid-Afrika

## Eksterne skakels 
* Odi-stadion  op worldstadiums.com
Goue Berge van Altai

120px|duimnael|links|Die sneeuluiperd.
Die **Goue Berge van Altai** (Russies: Золотые горы Алтая) is die naam van ’n Unesco-wêrelderfenisgebied in Rusland. Dit bestaan uit die Altai- en die Katoen-natuurreservaat, Teletskoje-meer, Beloecha-berg en Oekok-plato.

Volgens Unesco verteenwoordig die gebied "die volledigste reeks bergplantegroeisones in Sentraal-Siberië – van steppe, woudsteppe en gemengde woude tot subalpynse en alpynse plantegroei".

Die streek se belangrikheid is ook genoem in die bewaring van wêreldwyd bedreigde soogdierspesies, soos die sneeuluiperd en Altaïese argali. Die gebied is sowat 16&nbsp;175&nbsp;km2 groot.

## Verwysings 
## Eksterne skakels 
* Ontspanningsgebiede in die Republiek van Altai 
* Goue Berge, Republiek van Altai 
* 20px|linksHierdie artikel is in sy geheel of gedeeltelik vanuit die Engelse Wikipedia-artikel vertaal